บอร์ด OR ไฟเขียวควัก 106 ลบ. ลุยธุรกิจบริการยานยนต์ออนไลน์
บอร์ด OR ไฟเขียวจัดตั้งบริษัทย่อย ลุยลงทุนธุรกิจบริการยานยนต์ออนไลน์ เงินลงทุนเริ่มแรกไม่เกิน 106 ล้านบาท
บอร์ด OR ไฟเขียวจัดตั้งบริษัทย่อย ลุยลงทุนธุรกิจบริการยานยนต์ออนไลน์ เงินลงทุนเริ่มแรกไม่เกิน 106 ล้านบาท
21 ก.ค. 2564

บริษัท ปตท. น้ำมันและการค้าปลีก จำกัด (มหาชน) หรือ OR ระบุว่า ในการประชุมคณะกรรมการจัดการ OR เมื่อวันที่ 20กรกฎาคม 2564 ได้มีมติอนุมัติให้บริษัท มอดูลัส เวนเจอร์ จำกัด (Modulus) ซึ่งเป็นบริษัทย่อยของ OR ถือหุ้นร้อยละ 100 จัดตั้งบริษัทย่อย เพื่อดำเนินธุรกิจเกี่ยวข้องกับการบริการยานยนต์ออนไลน์ ด้วยเงินลงทุนเริ่มแรกไม่เกิน 106 ล้านบาท โดย Modulus ถือหุ้นในสัดส่วนร้อยละ 100 ของทุนจดทะเบียน โดยคาดว่าจะสามารถจดทะเบียนจัดตั้งบริษัทแล้วเสร็จภายในไตรมาส 3/2564